JohanHeinsen/ENO huggingface dataset:
Aalborg Stiftstidende, 1846-11-26
Udlandet. Jfølge den engelske Premierministers udtrykkelige Anordning skulde et Cabinets-Conseil sammenkaldes til den 21de ds., for, som man mener, at debattere om Lovligheden, af Krakaus Jncorporation i det østerrigske Keiserdømme og tage sine Forholdsregler i denne Sag. – Parlamentet vil blive aabnet den 19de Januar. – Beretningerne fra det gode Haabs Forbjerg af 20de Septbr. melde vel to Kaffer-Høvdingers Underkastelse, men uden at samme har medført noget afgjørende Resultat. Tropperne, der, som det synes, standhaftigt forfølge deres Plan, at omringe Kafferne og saaledes tvinge dem til Overgivelse, formaae ikke, paa Grund af deres ringe Antal, tilfredsstillende at beskytte Colonisterne mod Fjendens Streiftog. Sir A. Stockenstrom skal, paa Grund af Uenighed med General Maitland, have nedlagt sin Commando, Ogsaa den franske Regjering er Efterretningen om Krakaus Udslettelse af de selvstændige Staters Tal kommen meget uventet, og Regjeringen udtaler sig saa kraftigt og bestemt om Tilintetgjørelsen af denne Stats Uafhængighed som det vel er muligt uden Krigserklæring, og paastaaer, at Bestemmelserne ved Wienercongressen ere blevne krænkede, "Journal des Debats" slutter en Artikel om det ulykkelige Krakau med de Ord: "Det handler ikke om Vigtigheden af denne Republik, vi vide ret vel, at dens Jndlemmelse i Østerrig ikke vil forstyrre Ligevægten i Europa men det handler om et Princip, hvorpaa alle, saavel de store som de smaae, europæiske Staters Statsret og Uafhængighed beroer. Naar Fristaten Krakaus Existence virkelig ikke kunde bestaae med Roligheden i saadanne Magter, som Rusland, Østerrig og Preussen (Krakaus Skytsmagter!") ere, saa var der dog endnu ingen Grund til at krænke det Rette. Man maatte foreligge dens Anliggender for alle de Magter, som have undertegnet Wiener-Tractaten; Frankrig og England vilde ganske sikkert have taget den Uro, som Republiken Krakau har kunne volde Keiseren over alle de Russere og Tydsklands tvende mægtigste Souverainer, under den alvorligste Overveielse. Men at Tre sønderrive et Forlig som Syv have sluttet, det er i Diplomatiens Aarbøger noget ganske Nyt!" – Det meldes under 7de Octbr., at Abdel Kader i Spidsen for 800 Ryttere er faldet indi Provindsen Oran. - Den 13de ds. fandt hos Guizot en Ministerconferents Sted, ved hvilken Guizot oplæste en Udkast til hans Svar paa Lord Palmerstons sidste Note, hvilket slutter med den bestemte Erklæring, at den forlangte Frasigelse af Hertugen og Hertuginden af Montpensters Arveret til den spanske Throne hverken var begrundet i Tingenes Natur eller i den strængeste Ret, og vilde heller ikke under nogensomhelst Betingelse finde Sted. Dette Udkast blev billiget af samtlige Ministre og Dagen derpaa afsendt til Kongen. Denne bestemte, afgjørende Politik er begrundet i Kongens Villie og hele det conservative Parties Samstemning. – Ved sin Formæling har Hertugen af Bordeaux maattet frasige sig enhver Ret til Successionen i Fyrstendømmet Massa-Carrara.
Aalborg Stiftstidende, 1846-11-26
Da Paven den 8de Novbr. i en høitidelig Procession begav sig til Laterankirken, der for Katholikerne er omnium urbis et orbis ecclesiarum mater et caput (Moderen og Hovedet for alle Kirker i Staden og paa Jorden), for, som det paaligger enhver Pave, under mange høitidelige Ceremonier at tage den i Besiddelse, at modtage Roms Nøgler af en Senators Hænder som et Sindbillede paa den verdslige Høihed over Staden, og derefter at uddeele den apostoriske Velsignelse; – hilsedes han af Folket med en Jubel, der ganske lignede Begeistringen ved hans Thronbestigelse. Den forøgedes endnu, da det blev bekjendt, at Paven havde bevilget Staden Bologna den ansøgte Oprettelse af en Borgergarde og givet den ikke yndede Gouverneur i Rom, Signor Marini, en stræng Jrettesættelse for nogle af ham foretagne Huusundersøgelser. Hs. Hellighed har ogsaa forherliget denne Fest ved et Circulaire til samtlige Straffeanstalter i Kirkestaten, ifølge hvilket alle til Fængsels eller Galeistraf dømte Forbrydere faae Halvdelen af deres Straffetid eftergivet og livsvarig Galeistraf modereres til tyveaarig. – En Englænder har af den neapolitanske Regjering faaet Concession til Anlæggelsen af en Jernbane fra Messina til Palermo (50 Miil), og Arbeiderne ved samme skulle da paabegyndes i Januar. – Kongen af Neapel har befalet ingen Appanage at udbetale den nu i England levende Prinds af Capua.
Aalborg Stiftstidende, 1846-11-26
Dronningen af Spanien befinder sig i velsignede Omstændigheder.
Aalborg Stiftstidende, 1846-11-26
J Breslau har en Kjøbmand ved Udfærdigelsen, og Sølget af falske Connossementer drevet et Bedragerie, der beløber sig til 11,750 Thaler (15,666 Rbd.). Han havde solgt et Antal saadanne Connossementer over forskjellige Ladninger Kiøverfrø til Hamburg og hævet Beløbet for samme, men da disse aldrig kom til Bestemmelsestedet, saa blev Bedrageriet snart opdaget.
Aalborg Stiftstidende, 1846-11-26
Efter Forlydende skulle de tvende tydske Magter (Preussen og Østerrig) med synlig Modstræbelse (!) være skredne til den nu tagne Forholdsregel med Hensyn til Krakaus Jncorporation. Rusland derimod skal med Energie have trængt derpaa og tilsidst med Bestemthed have erklæret, at en af de tre Magter absolut maatte tage det Krakauske Gebeet i Besiddelse. Det østerrigske Cabinet, hvem det ifølge Tractaten tilkom at tage Krakau i Besiddelse, skal Rusland have stillet dette Dilemma: Du eller jeg Briggen "Catolina", som er afgaaet fra Sverrig, med 40 Erik-Jansenister, et paa Reisen til Nordamerica forulykket. Der skal nu være kommet Brev fra Capitainen, at baade Besætning og Passagerer den 21de Sept. bleve optagne af et Fiskerskib og bragte til St. Pierre paa Vestkysten af New=Foundland. Med første Leilighed ville de begive sig til New-York eller Boston.
Aalborg Stiftstidende, 1846-11-26
Fædrelandet. Kjøbenhavn, den 23de Novbr. Efter Forlydende skal der fra Embedsmændene under Generaltoldkammeret og Generalpostdirectionen være indgivet Ansøgninger om Gageforhøielse, og der er nok paatænkt lignende Andragender fra andre Collegier. (O. Th. Av.)
Aalborg Stiftstidende, 1846-11-26
Communalbestyrelsen skal have bevilget en Gageforhøielse for Lærerne ved de offentlige Skoler efter en Scala af 300 Rbd. for 6 Timers daglig Underviisning, efter 2 Aars Forløb 350 Rbd., efter 4 Aar 400 Rbd. og efter 6 Aar 500 Rbd., dog vil dette sidste Tillæg ikke kunne ventes uden efter speciel Jndstilling. Desuden vil der blive ansat Jnspecteurer (nok 6) ved de offentlige Skoler med 300 Rbd. Gage, 10 8 Jncassations-Gebyhr af Skolepenge, fri Bolig, Brændsel og Lys, saa at en Lærer, der beklæder en saadan Post – og det vil rimeligviis altid blive Lærere – vil komme til at tjene paa idetmindste 1000 Rbd. om Aaret. (S. Bl.)
Aalborg Stiftstidende, 1846-11-26
Atter er en af Kjøbenhavns Møller bleven et Rov for Flammerne, nemlig den saakaldte Galgemølle, der imorges aldeles nedbrændte.
Aalborg Stiftstidende, 1846-11-26
Fædrelandet for i Løverdags er ogsaa lagt under Beslag.
Aalborg Stiftstidende, 1846-11-26
Prindsen af Vasa skal, ifølge det tydske Blad "Oberpostzeitung", have sluttet sig til Agnaternes Protestation i det holsteenske Spørgsmaal.
Aalborg Stiftstidende, 1846-11-26
J Mødet den 21de ds. foretoges den endelige Behandling af det af Hertugen stillede Forfatnings=Andragende. Jfølge sit Princip fjernede Commissarius sig og kom ikke senere tilbage i Salen, saalænge denne Sag var paa Bane. Da Sagen saa godt som ingen Opposition mødte, var Debatten naturligviis kort, (kun Senator Nielsen og Lorentzen fra Lillholt talte mod Andragendet) men da Forsamlingen ikke var fuldtallig, udsattes Afstemningen til den næste Dag. Til foreløbig Behandling blev i dette Møde foretaget Sagen betræffende Andragendet og Slesvigs Tilknytning til det tydske Forbund, hvilken Forhandling ogsaa var kort, da der hellere mod dette Andragende reiste sig nogen Modstand.
Aalborg Stiftstidende, 1846-11-26
Fredagen den 27de ds. foretages Jndvielsen af den ifølge kgl. allernaadigst Befaling for Odense Kathedralskole af Etatsr. Koch opførte nye Bygning. Den egentlige Festtale holdes af Hr. Biskop Dr. Faber, som overgiver Bygningen til Skolens Rector, Prof. Mag. Henrichsen. J Anledning af denne Høitidelighed har Skolens Rector udgivet et Jndbydelseskrift, der indeholder: "Bidrag til Odense Kathedralskoles Historie, (O. Th. Av.)
Aalborg Stiftstidende, 1846-11-26
Aalborg, den 26de November. Under 12te d. M. er personel Capellan for Thornby og Vidstrup Menigheder, Hr. H. F. Ulrich, allernaadigst beskikket til at bestyre dette Sognekald paa eget An- og Tilsvar.
Aalborg Stiftstidende, 1846-11-26
- Af Ladningen i den ved Sheerness forulykkede Slup "Maria" heraf Byen har man bjerget og derpaa solgt 160 Qvarter Havre. Skibet er totalt Vrag, og vil der, efterat gjentagne Forsøg paa at skaffe det op fra Grunden ere mislykkede, blive lagt en Bøie ud for at advare mod det staaende Vrag.
Aalborg Stiftstidende, 1846-11-26
- Det Titchenske Skuespillerselskab er blevet forøget med Hr. F. Søborg, der i flere Aar, efterat have forladt Scenen, har opholdt sig heri Byen. – Det Müllerske Skuespillerselskab indstuderer for Tiden i Viborg Oehlenschlägers nye Tragoedie Amleth."
Aalborg Stiftstidende, 1846-11-26
Copulerede. J Aarhuus den 24de ds: Snedkerm. Hans Richard Bjørn og Jfr. Birgitte Nielsen.
Aalborg Stiftstidende, 1846-11-26
Handels- og Skibsefterretninger. Arch. for Handel og Toldvæsen bebuder, at vi snart kunne vente et nyt Hefte af statistisk Tabelværk, og meddeler deraf allerede foreløbigen følgende Oversigt over Kongerigets Udførsel af Kornvarer til fremmede Steder (men ikke til Hertugdømmerne). Udførselen i Aarene 1844 og 1845 var at Tønder. Tønder. Hvede......... 158,300. Rug . . . . . . . . . 370,400. Byg........ 1,117,300. – 1,118,300. Havre........ 120,600 Ærter . . . . . . . . Vikker. . . . . . . . Raps......"Berl. Td., tilføier, at, skjøndt man endnu ikke kjender de fornødne Oplysninger med Hensyn til Jndførselen af fremmede Kornvarer, og ei heller til Udførselen til, og Jndførselen fra Hertugdømmerne, saa kan den dog allerede uden disse Oplysninger anføre, at det ommeldte Udførsels-Qvantum er det største, som nogensinde er blevet udført fra Kongeriget til fremmede Steder; thi selv i 1834 og 1840, de to gunstigste af de sidste 25 Aar, var Udførselen ei større end omtrent 1,400,000 Tdr. aarl. Hvad der især er mærkeligt med Hensyn til Exporten i forr. Aar er Udførselen af Ærter. Gjennemsnitsudførselen baade fra Kongeriget og Hertugdømmerne var i de 2 sidste Decennier ikke større end 45,000 Tdr., og Udførselen ifjor fra Konger, alene var som ovenfor anført 162,000 Tdr., hvoraf 117,000 Tdr. bleve udførte til England. Af det foreløbigen meddeelte Uddrag udhæves iblandt de fortoldede Gjenstande Caffe. Forbrugen, er atter i de to sidste Aar tiltagen betydelig, og ifjor udgjorde det fortoldede Qvantum 6,620,000 Pd., som er omtrent det Dobbelte af Fortoldningen for 10 Aar siden.
Aalborg Stiftstidende, 1846-11-26
J Løbet af sidste Sommer er ved Øen Anholt foruden endeel Ankere, Kjættinger og andre Metalsager, bjerget 12 Stkr. ældgammelt Skyts, 14 gl. Jernkanoner, 95 gl. Bomber, 31 ældgamle Kugler, 269 gl., smaae Kugler, 231 Stykker Kobberplader af ca. 2500 Pds. Vægt, samt endeel Garkobber, ca. 1380 Pd.
Aalborg Stiftstidende, 1846-11-26
Reisende. Ank. Med Pakkep. i Tirsd. fra Frdhvn. Hr. Hartvigson. Med do. igaar fra Viborg: Hr. Østgaard; f. Aarh. Cancellir. Jensen, Hr. Asmus. Med Personp. idag i Veile, Krigsr. Christens m. Frue, Hr. Fischer, f. Randers: Jfr. Dessauer, Hr. Petersen. – Afr. Med Pakkep. i Tirsd. t. Hobro. Komd. Saboe. Med do. igaar t. Nibe: Jfr. Dam; t. Løgstør: Bundtmager Petersen, Muurmester Møller; t. Sæby. Jfr. Hassing, Hr. Øllgaard. Med do. idag. t. Hjørring: Jfr. Dessauer og Barfoed.
Aalborg Stiftstidende, 1846-11-26
Døde. Forhenv. Overførster Cay Ernst Christian Ulrik, Greve af Knuth, 55 A., forhenv. kgl. Rideknægt Rasmus Olsen, 42 A.; Begge i Kjøbenhavn. C. Christensens Pleiesøn, Bernhard Michelsen, 6 A., i Aarhuus Lange Michelsen, 81 A., i Fredericia. Kgl. Skovrider, Domd. Christian Frederik Wegge, 85 A., i Egebølle. Kjøbmand H. P. Forum, 47 A., i Varde. L. Larsens Barn, Johanne Frederikke, 14 Mdr., i Randers. H. Lohmanns Hustru, Elisabeth, f. Larsen, 66 A., i Kirsendrup.
Aalborg Stiftstidende, 1846-11-26
Bekjendtgjørelser. At Redacteuren af Bladet Fædrelandet, C. F. Reizel, under 14de ds. er beordret tiltalt for Overtrædelse af Trykkefrihedslovgivningen med Hensyn til en i bemeldte Blads Nr. 265 for Løverdagen den 7de de indført Artikel, det bekjendtgjøres herved i Overeensstemmelse med Forordningen af 27de September 1799 § 8.
Aalborg Stiftstidende, 1846-11-26
Det kongelige danske Cancelli, den 20de November 1846. I Anledning af det forestaaende allernaadigst befalede Valg af Deputerede til Provindsialstændernes Forsamling, ere Fortegnelser over de Valgberettigede og Valgbare i Nørrejyllands Kjøbstæders 1ste Valgdistrict henlagte til almindeligt Eftersyn i 8 Uger paa denne Byes Raadstue.
Aalborg Stiftstidende, 1846-11-26
Ved at bringe dette til offentlig Kundskab opfordres enhver Vedkommende i Henhold til Forordningen og Provindsialstændernes Indretning forsaavidt Nørrejylland angaaer af 15de Mai 1834 § 28, til, inden den lovbefalede Tid af 14 Dage, at fremsætte de Erindringer imod Fortegnelserne, hvortil maatte findes Anledning, for undertegnede Valgdirecteur.
Aalborg Stiftstidende, 1846-11-26
Til Sammenligning med de af Valgbestyrelsen affattede Lister ere de originale, af Byskriveren indgivne og af Communalbestyrelsen reviderede, Lister vedlagte. Forsaavidt som nogen paa disse Lister opført Eier er udeladt af førstnævnte Fortegnelser, vil Aarsagen findes angivet i bemærknings=Rubrikken, og disse bemærkninger ville altsaa kunne lede Vedkommende i Henseende til mulige Reclamationer og oplyse om de Legitimationer, som fortiden savnes.
Aalborg Stiftstidende, 1846-11-26
Aalborg i Valgbestyrelsen for Nørrejyllands Kjøb stæders 1ste Valgdistrict, den 25de November 1846. A. Morch. Thorbrøgger. Møller. Poul Pagh. Chr. Winkel. N. Ostenfeldt. N. Smith.
Aalborg Stiftstidende, 1846-11-26
Musikforeningen.
Aalborg Stiftstidende, 1846-11-26
Søndagen den 29de November, Kl. 7 Aften, afholdes den 1ste Concert i Compagnihuussalen. Fredagen den 27de, Kl. 7 1/2 Aften, forsamler Valgcommitteen sig paa Raadhuset til Optagelse af nye Medlemmer. Adgangsbilletter for Medlemmernes Børn, for Udenbyes og Reisende, kunne afhentes hos Hr. Musiklærer Nathan, Søndag fra Kl. 1 til 3 Efterm. Directionen. Den borgerlige Forening.
Aalborg Stiftstidende, 1846-11-26
Fredagen den 27de Novbr., om Aftenen Kl. 6 1/2. afholdes Generalforsamling i Selskabet, hvorved nye Medlemmer kunne optages. Directionen.
Aalborg Stiftstidende, 1846-11-26
En ædruelig Skomagersvend, som er vant til stærkt og solidt Arbeide, kan erholde stadigt Vinterarbeide hos Skomager. L. P. Loth i Løkken.
Aalborg Stiftstidende, 1846-11-26
God Hvidkaal og Grønkaal kunne erholdes til billige Priser, i større eller mindre Partier, hos Gartner O. S. Nissen, paa Østerbro.
Aalborg Stiftstidende, 1846-11-26
Hvor en poleret Seng af Birketræer at faae underhaanden tilkjøbs, anviser Adressecomptoiret. Linierede og rubrikerede:
Aalborg Stiftstidende, 1846-11-26
Vexel-Copibøger, trykte paa stort hollandsk Median samt i stærke Bind, faaes i Den Ree'ske Boghandel, Landeiendom til Salg.
Aalborg Stiftstidende, 1846-11-26
Gaarden Kondruphall ved Kondrup By, i Borup Sogn, Støvring Herred, een Miil norden for Randers, er tilsalg paa billige Vilkaar, da kun 1/2 af Kjøbesummen forlanges udbetalt, Hele Marken, der bestaaer af fortrinlig Bygjord, er samlet i eet Stykke og tildeels indhegnet, staaer kun for 13 1/2 Tde. Hartkorn, har et Areal af 170 Tdr. Land geom. Maal, der ialmindelighed er dyb Leer muld med Leer-Underlag, og den største Part, der helder imod Solen, er i stærk Gjødningskraft og meget frugtbar. Fortiden er Udsæden: 27 Tdr. Rug, 27 Tdr. Byg og 50 Tdr. Havre, foruden Kartofler, Ærter &c., og Besætningen: 50 Fækreaturer, de nødvendige Arbeids-Heste og endeel Faar. Da der, foruden Ager og Eng, er endeel Kjærjord, og lidt Hede, som kan opdyrkes, og da der fornylig er endeel Jord tilkjøbt og underlagt Gaarden, saa kan, paa Grund deraf, Udsæden og Besætningen betydeligt forøges, allerede til næste Aar. Af Tienden er Kongens og Præstens Andele, for bestandigt, meget billigt bortaccorderede, Kirkens Andeel er indkjøbt og tilhører Gaarden. Bygningerne, der for to Aar siden afbrændte, ere paany opførte af Grundmuur, og Stuehuset optrukket med Cement. Jldebrændsel haves i Overflødighed, saa og Mergel og Vand. Denne Eiendom kan ogsaa bortbyttes imod en mindre do, der kan drives med et Par Heste Lysthavende kunne behageligst henvende sig til Eieren, der boer paa Gaarden, eller til Gjæstgiver Josephsen i Randers.
Aalborg Stiftstidende, 1846-11-26
Alle og Enhver, som maatte have Noget at fordre i Boet efter afg. Huusmand Niels Sørensen og dennes efterlevende Enke, Ellen Johanne Jensdatter af Storebinderup, Gislum Herred, Aalborg Amt, indkaldes herved, i Overeensstemmelse med Pl. 26de October 1792, til med 12 Ugers Varsel at anmelde og legitimere deres Krav for undertegnede Skifteforvalter i Boet. Rinds Gislum Herreders Comptoir i Hobro, den 21de November 1846. Høyer.
Aalborg Stiftstidende, 1846-11-26
Efter forud passeret Dom og Udlæg bliver det Peder Chr. Christensen Møller tilhørende, i Sønder-Draaby Sogn beliggende, Huus med Kaalhave og tilliggende Jordlod, circa 1 1/2 Td. Land, ved 3de Auctioner, der afholdes Mandagen den 14de December d. A., Formig. Kl. 9. 28de. samme Klokkeslet, og 11te Januar 1847, samme Klokkeslet, opraabt til absolut Bortsælgelse. De 2de første Auctioner afholdes paa Raadstuen heri Byen og den 3die paa den sælgende Eiendom. Conditioner, Panteattest og øvrige Eiendommen vedkommende Documenter ere forinden til Eftersyn her paa Comptoiret. Dette bekjendtgjøres overeensstemmende med Pl. 22de April 1817. Nykjøbing paa Mors, den 19de November 1846. J Auctionsdirecteurens Fraværelse: Pers.
Aalborg Stiftstidende, 1846-11-26
Efter forud passeret Dom og Udlæg bliver det Villads Pedersen tilhørende, i Sønder-Draaby Sogn beliggende, Huus med tilliggende Jorder, gl. Hartkorn 3 Skpr. 1 Alb., ved 3de Auctioner, der afholdes: Mandagen den 14de December d. A., Form. Kl. 10, 28de samme Klokkeslet og 11te Januar 1847, samme Klokkeslet, opraabt til absolut Bortsælgelse. De 2de første Auctioner afholdes paa Raadstuen heri Byen, og den 3die paa den sælgende Eiendom. Conditionerne, Panteattest og øvrige Eiendommen vedkommende Documenter ere forinden til Eftersyn her paa Comptoiret. Dette bekjendtgjøres herved overeensstemmende med Pl. 22de April 1817. Nykjøbing paa Mors, den 19de November 1846. J Auctionsdirecteurens Fraværelse: Pers.
Aalborg Stiftstidende, 1846-11-26
Placat. Efter Begjæring af Hr. Strandingscommissionairer Rafn & Smith, som Commissionairer for Hr. Skibscapitain Richardson, der her under Øen i forrige Maaned forliste med Briggen "Fortitude" af Sunderland paa Reisen fra Riga til Bringewater med en Ladning Tømmer, Pibestaver &c., afholdes Tirsdagen den 1ste December førstkommende ved Vesters Strand herpaa Øen og dernæst ved Forbjerger L. P. Dahms Bopæl Auction over omtrent 100 Tylter, 6 a 25 Fod lange, 10 1/2 Tomme brede og 3 Tommer tykke, Fyrreplanker samt 10 3/4 Skokke Pibestaver og endeel Splitholte. Forretningen begynder den nævnte Dag bestemt Kl. 9 Formiddag. Conditionerne erfares paa Auctionsstedet. Liebhavere, indbydes. Læs, den 20de November 1846. C. M. R. Ørum. p. t. red, af Cand. phil. Jmmanuel Røe. Trykt med Hurtigpresse i Udgivernes Officin.
Aalborg Stiftstidende, 1846-11-27
Stiftstidende. AarboAdresse-Avis. Aar 1846. No 258, Fredagen den 27de November. Denne Avis, som udgives af Jens Chr. Borch & Bernhard Ree og redigeres af Sidstnævnte, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1846-11-27
Gudstjeneste. 1ste Søndag i Advent prædiker til Høimesse i Budolphi Kirke Hr. Pastor Boesen; i Frue Kirke Hr. Pastor Henneberg. Til Aftensang i Budolphi Kirke Hs. H. Hr. Stiftsprovst Dr. Hald. – J Nørretranders Kl. 1. Hr. Pastor Henneberg. – J Søndertranders Kl. 9 Hs. H. Hr. Stiftsprovst Dr. Hald.
Aalborg Stiftstidende, 1846-11-27
Udlandet. Den engelske Regjering har confisceret Skibet Glenelg", det af General Flores var bestemt til EcundorExpeditionen, fordi samme Expedition er en Krænkelse af Loven om Recruttering og Udrustninger for Tjeneste i Udlandet. Paa de britisk vestindiske Øer synes endnu stedse at herske stor Utilfredshed med Nedsættelsen af Sukkertolden i England. Paa flere Steder har man holdt Forsamlinger for at raadslaae om Forestillinger imod denne Forholdsregel En britisk Fregat skal ved Jndseilingen til Oporto være bleven beskudt fra Batterierne. - Til befæstningen af Guernsen og Udbedring af de derværende Havnepladse skulle ifølge Regjeringens Befaling anvendes 500,000 Pd. Sterl.
Aalborg Stiftstidende, 1846-11-27
Natten imellem 19de og 20de de ere i Gravesend 40 Huse blevne et Rov for Flammerne.
Aalborg Stiftstidende, 1846-11-27
Den spanske Jnfant Don Enrique, Hertug af Sevilla og Dronning Jsabellas Gemals Broder, er ankommen til Paris. – Den 10de de troede man i Merida at høre Kanonernes Torden fra en Træfning ved Camp Major.
Aalborg Stiftstidende, 1846-11-27
Som Erstatning for den Tilvæxt, Østerrig har erholdved Krakaus's Jncorporation, skal Preussen have Herskabet Hotzenplotz, et østerrigsk Schlesien tilhørende Distric- og Rusland faaer en lille Parcel"(!) i det Nordlige af den galliziske Kreds Tarnopol. – J selve Krakau hersker en formelig Gravstilhed, og man finder sig med Rolighed i en Skjæbne, der nu engang ikke kan blive anderledes. Saavidt bekjendt, er kun et Jndivid, en Jnstrumentmager, hos hvem den revolutionaire Regjerings Secretair har logeret, bleven arresteret. Man maa nu ogsaa finde sig i, at det foretages Recruttering iblandt Bønderne, der ellers tidligeraldrig have vidst af Militairtjeneste at sige; thi i de 31 Aar, Republiken har bestaaet, blev det ringe Antal Soldater, som det lille Land havde nødig, sammensat af Frivillige. Storfyrstinde Maria af Rusland, Storfyrst Michaels anden Datter, er den 19de ds. død i Wien. Den østerrigske Generalconsul i Smyrna, v. Chaber, har i Constantinopel under et Anfald af Afsindighed endt sit Liv ved et Pistolskud. – Choleraen udbreder si stedse videre i Tyrkiet og er nu ogsaa udbrudt i Egnen ved Damascus og Aleppo. En heel Karavane Pillegrimme fra Bochara, Herat og Persien, der agtede sig til Mekka, blev næsten ganske bortreven af Pesten, og efterat nogle af de Tiloversblevne vare komne til Bagdad, udbrød umiddelbart derpaa Smitten ogsaa deri Byen. J Teheran skulle over 20,000 Personer være blevne Offre for Choleraen, og det omendskjøndt trefjerde Deelen af Stadens Jndvaanere har forladt samme. Foruden Schadens Søn døde ogsaa hans tvende Oncter, ligesom flere duelige Ministre, Generaler osv.
Aalborg Stiftstidende, 1846-11-27
Mange persiske Stæder have mistet næsten en Trediedeel af deres Befolkning; Staden Aserbaidschan var den eneste, der skaanedes. – Fra Kurdistan har man ikkun sørgelige Efterretninger: Lige fra Dschesire indtil Hakkiani Bjergene foretoge Kurderne en almindelig Nedhugning paa Nestorianerne, og den mægtige Høvding Bader-Chan svor ved sit Skjæg ikke at ville skjænke en eneste Christen i hans Lande Livet. Nestorianernes Patriarch smurte Haser, Den svenske Prinds August er nu fuldkommen helbredet. Kongens Kammerherre er reist til Berlin i et særskilt Ærinde fra Kongen til Hoffet i Berlin, og skal der træffe sammen med Kronprindsen. – J Stockholm vare den 15de de, alle Gader bedækkede med Snee, medens man i Linkjøbing, Calmar og flere andre Stæder omtrent paa samme Tid havde saa mildt Veirlig, at Rugen i Egnen var nærved at skyde Ax.
Aalborg Stiftstidende, 1846-11-27
Fædrelandet. Kjøbenhavn, den 24de Novbr. Hs. kgl. H. Hertuginde Caroline Charlotte Mariane af Mecklenborg-Strelitz er af den danske Statskasse i Fremtiden tilstaaet, 16,000 Rbd. aarlig. De 6000 Rbd., der ere tilbage af hendes Apanage, ville formodentlig medgaae til Pensioner til Hofdamer, Cavalerer (2600 Rbd.) osv. Det er idetmindste en Sjeldenhed, at man hører, at Noget af en Apanage, efterat den først, som det hedder, er udkastet i Bud(Fædrel.) gettet, vender tilbage.